《祭见首座》
宋代·释善珍

佛法下衰，众魔峥嵘。
如虎而祴，白昼市行。
晚交得君，如黄河清。
君与予谈，洞见底里。
予建一事，君曰可纪。
予出一辞，君曰入理。
狂猘狺狺，嗾之者谁。
君蹑予足，怒形于辞，
古有徇义，舍父背师。
曷不千指，曷不百岁。
神佑磨专，贵奸寿悖。
谓天昭昭，天宝茫昧。
君素清苦，简洁自持。
如政黄牛，标韵过之。
有德操才，得疾亦奇。
浮华眼前，道义千古。
昔有微言，噤不敢吐。
含哀以告，君必领悟。

作者简介：释善珍（一一九四～一二七七《续补高僧传》作生绍兴甲寅，卒嘉定丁丑，误提前了一个甲子），字藏叟，泉州南安（今福建南安东）人，俗姓吕。年十三落发，十六游方，至杭，受具足戒。谒妙峰善公于灵隐，入室悟旨。历住里之光孝、承天，安吉之思溪圆觉、福之雪峰等寺。后诏移四明之育王、临安之径山。端宗景炎二年五月示寂，年八十四。有《藏叟摘稿》二卷。事见《补续高僧传》卷一一、《续灯正统》卷一一。　释善珍诗，以日本宽文十二年藤田六兵卫刊本（藏日本内阁文库）为底本，编为一卷。